  Туспуктэм: vk.com (МЧС Удмуртии) Майя Бывальцева Удмуртиын 19-тӥ толшоре потон уе йӧвылэсултон пыласьконъёс дыръя шимес учыръёс пусъемын ӧвӧл. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. « Ужрад дэмен ортче, Удмурт Элькунысь ву вылын шуэрес учыръёс пусъемын ӧвӧл. Люкмесын элькунысь 10 сюрс пала адями пыласькыны вуттӥз ни » Алексей Анохин, Удмуртиысь покчи пыжъёсъя валтӥсь кун инспектор Крещенилы сӥзем ужрадъёс азьланьтӥсько, люкмесъёсын пыласькон 19-тӥ толшоре 24 часозь кыстӥськоз. Тодэ вайытом, Удмуртиын 50-лэсь трос люкмесъёс радъямын. Отын кылиськыны, дӥсяськыны палаткаос пуктэмын, покчи пыжъёсъя кун инспекторъёс, эрикрадэз устисьёс, эмчиос дежурить каро. Тегъёс: Йӧвылэсултон Удмуртия  